Diari Oficial de la Generalitat Valenciana


Sumari del DOGV 9982, del 13-11-2024 (2024/11429)

ORDE 10/2024, de 13 de novembre, de la consellera de Justícia i Interior, per la qual s'adopten mesures complementàries temporals i excepcionals en la Comunitat Valenciana, a conseqüència del temporal de pluja i vent iniciat el 29 d'octubre de 2024 en la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9982

Data del DOGV
:   13-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11088

CVE
:   KXFH-E-3176-55923

Data del document
:   13-11-2024

Organisme emissor
:   Conselleria de Justícia i Interior

Tipus de document
:   Ordre

Anàlisi jurídica

 Descriptors 

:   * control de la circulació
    * transport de mercaderies
    * transport per carretera
    * desastre natural

Des del dia 28 d’octubre de 2024, la Comunitat Valenciana i de manera molt especial la província de València en el seu conjunt s’està veient afectada per una DANA d’una intensitat i conseqüències tant en vides humanes com en danys a les infraestructures sense precedents.

La província de València es manté en situació 2 d’emergència a conseqüència dels efectes de la DANA iniciada el dia 29 d’octubre.

En este escenari i en relació amb l’alerta emesa pel Centre de Coordinació d’Emergències de la Generalitat, amb data de 12 de novembre i següents, motivada pels avisos de fenòmens meteorològics adversos emesos per AEMET, en els quals es contemplen precipitacions que poden alcançar el llindar d’avisos de nivell groc i taronja en diferents zones de la Comunitat Valenciana, que amb independència dels llindars establits per a cada nivell de risc, l’impacte de les precipitacions pot alcançar el seu valor màxim de severitat atés el nivell de la precipitació acumulada en el terreny i l’estat del clavegueram, entre altres factors.

Conforme l’anterior i per a garantir de manera preventiva la seguretat de les persones i també que tots els recursos que estan actuant coordinadament des de l’inici, de les diferents administracions públiques, així com d’empreses i altres sectors, que estan treballant, no sols per a assistir a les persones afectades, sinó també per a recuperar com més prompte millor els servicis bàsics, puguen exercir la seua tasca amb seguretat i efectivitat.

En estos moments de l’emergència resulta necessari limitar la circulació en vehicle privat en aquelles zones amb una major afecció.

La limitació resulta proporcional a la finalitat perseguida, ja que la mesura adoptada és la menys perjudicial per als drets de tercers, no es prolonga especialment en el temps i és l’única que es pot adoptar per a aconseguir la finalitat perseguida.

La base legal la trobem en la mateixa Llei 17/2015, de 9 de juliol, del Sistema Nacional de Protecció Civil, entre altres en els articles 7 bis, i 20 (Deure de col·laboració i Fase de recuperació).

D’altra banda , la Llei 13/2010, de 23 de novembre, de la Generalitat, de Protecció Civil i Gestió d’Emergències conté iguals mesures.

Per tot l’anterior, i conforme s’ha acordat en la reunió del CECOPI mantinguda el dia 13 de novembre a les 9:00 hores procedix el següent,

ORDENE

*Primer*

Adoptar, amb caràcter transitori, des de les 18:00 hores del dia 13 de novembre de 2024 fins a les 18:00 hores del dia 14 de novembre de 2024, mesures temporals i excepcionals per a garantir la seguretat de les persones.

*Segon*

En el període indicat es restringix el moviment en qualsevol vehicle de transport privat en tots els municipis inclosos en l’annex a la present orde, a excepció dels servicis essencials i complementaris d’intervenció, així com de totes les empreses responsables de garantir el subministrament dels servicis bàsics d’aigua, energia i comunicacions, i de distribució d’aliments, excepte per a aquells desplaçaments urgents, adequadament justificats que es produïsquen per alguns dels motius següents:

a) Assistència a centres, servicis i establiments sanitaris.

b) Retorn al lloc de residència habitual o familiar.

c) Assistència i cura a persones majors, menors, dependents, persones amb discapacitat o persones especialment vulnerables.

d) Per causa de força major o situació de necessitat.

e) Qualsevol altra activitat d’anàloga naturalesa, degudament acreditada.

València, 13 de novembre de 2024

Salomé Pradas Ten

Consellera de Justícia i Interior

ANNEX

Alaquàs

Albal

Aldaia

Alfafar

Algemesí

Alginet

Benetússer

Beniparrell

Catarroja

Chiva

Guadassuar

L’Alcúdia

Llocnou de la Corona

Massanassa

Paiporta

Picanya

Sedaví

Torrent

València (pedanies sud)

Xirivella